Щучьеде «Өзін-өзі тану» бойынша республикалық форум өтті
DATE: 04:36, 17 Желтоқсан 2019 | GMT +5
TITLE: Щучьеде «Өзін-өзі тану» бойынша республикалық форум өтті
URL: https://kaz.inform.kz/news/schuch-ede-ozin-ozi-tanu-boyynsha-respublikalyk-forum-otti_a3595279/
META: DATE: 04:36, 17 Желтоқсан 2019 | GMT +5
TOTAL WORDS: 121
AUTHOR(S):
TEXT: Ведомствоның мәліметінше, форумда адамгершілік-рухани білім беру бағдарламасын жүзеге асыруда үздік педагогикалық тәжірибемен алмасу платформасы ұсынылды. Форумның ашылуына ҚР Білім және ғылым вице-министрі Шолпан Каринова қатысты. Форум қатысушылары оқушыларға адамгершілік-рухани білім берудің ағымдағы жағдайы мен келешегі, соның ішінде мектепке дейінгі, жалпы орта, техникалық және кәсіптік, жоғары білім беру ұйымдарында «Өзін-өзі тану» адамгершілік-рухани білім беру бағдарламасын іске асыру, жалпыадамзаттық құндылықтар негізіндегі отбасылық тәрбиелеу туралы мәселелерін талқылады. Форум жұмысына ҚР Білім және ғылым министрлігінің өкілдері, «Бөбек» ұлттық ғылыми-практикалық білім беру, сауықтыру орталығының мамандары, «Өзін-өзі тану» адамгершілік-рухани білім беру бағдарламасы бойынша республикалық, жоғары, техникалық және кәсіптік білім беру ұйымдарының үйлестіру кеңестерінің мүшелері және атааналар қоғамдастығының өкілдері қатысты. Форум аясында «Бөбек» ұлттық ғылыми-практикалық білім беру, сауықтыру орталығының мамандары, облыстардың және республиканың үздік педагогтері дайындаған шеберлік-сыныбы өткізілді
